Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi jäsenvaltion alueelta laittomasti vietyjen kulttuuriesineiden palauttamisesta annetun neuvoston direktiivin 93/7/ETY muuttamisesta"



Virallinen lehti nro C 193 , 10/07/2001 s. 0084 - 0085



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi jäsenvaltion alueelta laittomasti vietyjen kulttuuriesineiden palauttamisesta annetun neuvoston direktiivin 93/7/ETY muuttamisesta" (2001/C 193/17) Neuvosto päätti 22. tammikuuta 2001 Euroopan yhteisön perustamissopimuksen 95 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "työllisyys, sosiaaliasiat, kansalaisuus" -jaosto antoi lausuntonsa 6. huhtikuuta 2001. Esittelijä oli Mario Sepi. Talous- ja sosiaalikomitea hyväksyi 25. ja 26. huhtikuuta 2001 pitämässään 381. täysistunnossa (huhtikuun 25. päivän kokouksessa) seuraavan lausunnon. Äänestyksessä annettiin 62 ääntä puolesta 1:n pidättyessä äänestämästä. 1. Komission ehdotuksen pääsisältö 1.1. Kulttuuriesineiden viennistä annettu neuvoston asetus (ETY) N:o 3911/92 ja jäsenvaltion alueelta laittomasti vietyjen kulttuuriesineiden palauttamisesta annettu neuvoston direktiivi 93/7/ETY ovat sisämarkkinoiden liitännäistoimenpiteitä, joilla kulttuuriesineiden vapaan liikkuvuuden perusperiaate pyritään sovittamaan yhteen kansallisaarteiden suojelun periaatteen kanssa. Asetuksella perustetaan yhteisön ulkorajoille yhtenäinen kulttuuriesineiden viennin ennakkovalvonta, jonka ansiosta niiden jäsenvaltioiden (kulttuuri- ja tullialan) toimivaltaiset viranomaiset, joista kulttuuriesineitä viedään kolmansiin maihin, voivat ottaa huomioon muiden jäsenvaltioiden intressit. Tätä ennalta ehkäisyyn perustuvaa välinettä täydentää mainittu direktiivi, jossa säädetään kansallisaarteiden palauttamiseen sovellettavista käytänteistä ja menettelyistä silloin, kun kulttuuriesineitä on laittomasti viety jäsenvaltion alueelta. 1.2. Asetuksen (ETY) N:o 3911/92 ja direktiivin 93/7/ETY soveltamisalan määrittelemiseksi niiden toisiaan vastaavissa liitteissä luetellaan kulttuuriesineiden luokat. Luokituksen perusteina käytetään asianomaisten esineiden luonteen ja iän mukaan määriteltyjä kriteereitä sekä ecuina ilmaistua arvoa. Liitteissä ilmoitetaan, että näiden ecuina ilmaistujen arvojen kansallisiksi valuutoiksi muuntamisen päivämäärä on 1. päivä tammikuuta 1993. 1.3. Tietyistä euron käyttöön ottamiseen liittyvistä säännöksistä 17. päivänä kesäkuuta 1997 annetun neuvoston asetuksen (EY) N:o 1103/97(1) nojalla oikeudellisissa asiakirjoissa esiintyvät viittaukset ecuun ovat muuttuneet viittauksiksi euroon 1. päivästä tammikuuta 1999 siten, että yksi ecu vastaa yhtä euroa. Jollei direktiiviä 93/7/ETY ja sen viittausta 1. päivänä tammikuuta 1993 voimassa ollutta kurssia vastaavaan kiinteään valuuttakurssiin muuteta, ne jäsenvaltiot, joiden rahayksikkö on euro, soveltavat edelleen eri määriä, jotka muunnetaan vuoden 1993 valuuttakurssien eikä 1. päivänä tammikuuta 1999 peruuttamattomasti vahvistettujen kurssien mukaisesti, ja tämä tilanne jatkuu niin kauan kuin muuntosääntö on erottamaton osa direktiiviä. 1.4. Sen vuoksi olisi muutettava direktiivin 93/7/ETY liitteessä olevan B kohdan viimeistä alakohtaa siten, että 1. päivästä tammikuuta 2002 ne jäsenvaltiot, joiden rahayksikkö on euro, soveltavat yhteisön lainsäädännön mukaisia euromääräisiä arvoja sellaisenaan. Muille jäsenvaltioille, jotka edelleen muuntavat nämä kynnysarvot kansallisiksi valuutoiksi, on tarpeen vahvistaa valuuttakurssi sopivana päivänä ennen tammikuun 1. päivää 2002 sekä säätää, että nämä valtiot mukauttavat kyseisiä kursseja ilman eri toimenpidettä säännöllisin väliajoin kansallisten valuuttojen ja euron välillä todettujen valuuttakurssivaihteluiden huomioon ottamiseksi. 1.5. On ilmennyt, että direktiivin 93/7/ETY liitteessä olevassa B kohdassa esiintyvää arvoa 0 (nolla), joka on tiettyihin kulttuuriesineiden luokkiin sovellettava rahallinen kynnys, voidaan tulkita direktiivin tehokasta soveltamista haittaavalla tavalla. Arvolla 0 (nolla) tarkoitetaan sitä, että asianomaisiin luokkiin kuuluvia minkä tahansa arvoisia, jopa arvoltaan vähäisiä tai arvottomia esineitä pidetään direktiivissä tarkoitettuina kulttuuriesineinä. Tietyt viranomaiset ovat kuitenkin tulkinneet tämän siten, että asianomaisilla kulttuuriesineillä ei ole arvoa, joten ne eivät ole myöntäneet näille esineiden luokille direktiivin mukaista suojaa. 1.6. Komission ehdotuksen tarkoituksena on näin ollen tehdä direktiivin 93/7/ETY liitteeseen seuraavat kaksi teknistä muutosta: - Korvataan B kohdassa arvona ilmoitettu luku 0 ilmaisulla "mikä tahansa arvo". - Muutetaan B kohtaa siten, että niille jäsenvaltioille, jotka eivät osallistu talous- ja rahaliittoon, vahvistetaan euromääräisten arvojen kansallisiksi valuutoiksi muuntamisen päivämäärä ja että näiden jäsenvaltioiden kansallisina valuuttoina ilmaistuja määriä mukautetaan säännöllisesti kahden vuoden välein. Viitepäiväksi on valittu 31. päivä joulukuuta 2001, joka on euron käyttöönoton siirtymäkauden viimeinen päivä. Säännöllisesti kahden vuoden välein tehtävään mukautukseen sovelletaan järjestelmää, joka perustuu julkisia hankintoja koskevissa direktiiveissä vahvistettuun, säännöllisin väliajoin tehtävien mukautusten malliin. 2. Yleistä 2.1. Talous- ja sosiaalikomitea suhtautuu myönteisesti komission ehdotukseen. 2.2. Komitea on yhtä mieltä siitä, että talous- ja rahaliiton ulkopuolisten jäsenvaltioiden kohdalla euromääräisten arvojen kansallisiksi valuutoiksi muuntamisen päivämääräksi määritellään 31. joulukuuta 2001 ja että kansallisina valuuttoina ilmaistut määrät tarkistetaan kahden vuoden välein. 2.3. Komitean mielestä on lisäksi paikallaan, että luku 0 korvataan sekaannusten välttämiseksi selkeämmällä ilmaisulla. Bryssel, 25. huhtikuuta 2001. Talous- ja sosiaalikomitean puheenjohtaja Göke Frerichs (1) EYVL L 162, 19.6.1997, s. 1.